Roger Federer
Roger Federer (sündinud 8. augustil 1981 Baselis) on Šveitsi tennisist. 2004. aasta 2. veebruarist kuni 2008. aasta 17. augustini oli Federer maailma esireket, püsides ATP edetabeli tipus rekordiliselt 237 nädalat järjest. Siis kaotas ta selle koha hispaanlasele Rafael Nadalile. Paljud tennisekriitikud, legendaarsed mängijad ja praegused profitennisistid peavad Federeri tenniseajaloo parimaks mängijaks. 2008. aastal pälvis Federer neljandat korda järjest prestiižse Laureuse auhinna.